Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Prantsuse peaminister Valls:
rahuprotsessi ei saa konflikti pooltele peale suruda,
kuid tegelikkus kohapeal nõuab status quo muutmist.
Peaminister Netanyahu Likudi partei ja Avigdor Liebermani Yisrael Beiteinu
sõlmisid koalitsioonilepingu.
Jordaania ja USA sõdurid osalesid elava tulega õppustel Eager Lion,
mis on suurimad pärast 2011. a.
Prantsuse peaminister Manuel Valls kohtus eile Ramallah's
palestiinlaste peaministri Rami Hamdallah'ga,
et koguda toetust Prantsuse rahualgatusele.
3. juunil toimuv rahvusvaheline konverents
püüab elustada Iisraeli-palestiinlaste ummikus rahukõnelusi.
Valls rõhutas, et rahuprotsessi ei saa konflikti pooltele peale suruda,
kuid tegelikkus kohapeal, mida ta nimetas katastroofiliseks,
nõuab status quo muutmist.
Teame, et rahu saavad teha vaid kaks osapoolt
ja neile ei saa midagi peale suruda.
Samas ei toimu täna kõnelusi ja olukord kohapeal on katastroofiline.
On vaja sellest status quo'st ja ummikust välja pääseda.
Meie lähenemine rõhutab olulist rahvusvahelist toetust,
kuna kõik näevad raskusi.
Arvame, et lahendus selles maailma regioonis on rahu,
koostöö ja turumajandus, mis oleks kasulik palestiinlastele,
Iisraelile ja kõigile Lähis-Ida maadele.
Üheks Iisraeli-sõbralikumaks Euroopa peaministriks peetav Valls
rõhutas enne visiiti,
et prantslased tahavad ära hoida uut vägivalda ja sõda
Iisraeli ja palestiinlaste vahel.
Iisrael on endiselt algatuse vastu,
rõhutades, et vaid otsesed kõnelused suudavad vana konflikti lahendada.
Palestiinlaste peaminister Hamdallah
aga lükkas Netanyahu nõudmise otseste kõneluste järele tagasi
ja süüdistas teda ajavõitmiskatsetes,
selle asemel, et konfliktile siiralt lahendust leida.
Hamdallah' sõnul pole 22 aastaga midagi saavutatud.
Ta eiras Oslo leppeid,
mis panid 1990. a-te algul aluse Palestiina omavalitsusele
ja andsid palestiinlastele kontrolli teatud Läänekalda alade ja Gaza üle,
ja Iisraeli taandumist Gazast.
Kui hr Netanyahu räägib otsestest läbirääkimistest
ja presidendiga kohtumisest, tahab ta lihtsalt aega võita.
Pärast 22 aastat kõnelusi pole me iisraellastelt midagi saanud
ja me ei taha lasta Netanyahul enam rahvusvahelise üldsuse eest pääseda.
Peaminister Netanyahu Likudi partei ja Avigdor Liebermani Yisrael Beiteinu
sõlmisid täna pärastlõunal Jeruusalemmas koalitsioonilepingu.
Yisrael Beiteinu ühineb valitsusega ja kohtade arv Netanyahu koalitsioonis
tõuseb 120-kohalises Knessetis 67-le.
Koalitsioonileppe järgi määratakse Lieberman Iisraeli kaitseministriks
ja Sofa Landver absorptsiooniministriks.
Pärast koalitsioonileppe allkirjastamist ütles Netanyahu,
et nad valvavad uue kaitseministriga Iirsraeli julgeoleku üle
ja rõhutas väljakutsete keskel vajadust stabiilse valitsuse järele.
Meie ülim lubadus on valvata Iisraeli julgeoleku järele.
Mina peaministrina, Avigdor Lieberman kaitseministrina
koos IDF peastaabi ülema ja julgeolekuorganite juhtidega
jätkame Iisraeli kodanike julgeoleku tagamist
ning teeme seda otsustavalt ja vastutustundlikult.
Lähis-Ida meie ümber rapub, Iisraeli ees on mitmeid väljakutseid,
kuid ohtude kõrval on ka võimalusi.
Olen pühendunud rahuprotsessi edendamisele.
Tahan teha kõik, et lepinguni jõuda.
Süürias teatas kurdide juhitud ISISe-vastane relvastatud gruppide liit
rünnaku alustamisest,
et vallutada maapiirkondi ISISe de facto pealinnast Raqqast põhjas.
USA toetatud Süüria Demokraatlike Jõudude esindaja sõnul,
kus enamuse moodustab kurdide võimas YPG,
ei hõlma rünnak hetkel Raqqa enda ründamist.
USA juhitud õhurünnakute toel
on YPG ajanud viimasel aastal ISISe välja suurtelt Põhja-Süüria aladelt,
kuigi viimasel ajal on pealetungid vähenenud.
Pole selgust, millal rünnatakse Raqqat ennast
ja kurdi allikad keeldusid kommentaaridest.
Kesk-Iisraeli Lodi ringkonnakohus
mõistis süüdi 4 elanikku Iisraeli araabia linnast Jaljuliast,
kes kavatsesid minna Süüriasse ISISega ühinema.
Avalduse kohaselt tahtis nelik jõuda Süüriasse kas Türgi kaudu
või deltaplaaniga Iisraeli Golanilt ISISe kontrollitud aladele.
Üht neljast, kelle katse üle turvatara lennata luhtus,
olevat inspireerinud sõber,
kel õnnestus varem samal moel ISISega ühineda.
ISISe haru Liwa Shuhada al Yarmouki brigaadid
kontrollivad teisel pool Iisraeli-Süüria piiri suuri maaalu.
Süüdistatute vanglakaristused jäid 10 kuu ja kolme aasta vahele.
Jordaania ja USA sõdurid osalesid
elava tulega õppustel Eager Lion Jordaania armeebaasis Zarqas.
Õppus võimaldab sõduritel harjutada
taktikaliste manöövrite, toetava tule ja õhujõu sünkroniseerimist.
USA Keskväejuhatuse õppuste ja väljaõppe osakonna juht
kindralmajor Groover ütles, et seekordsed Eager Lioni õppused,
mis toimuvad igal aastal USA ja ta erinevate liitlaste osavõtul,
olid ühed USA suurimad ühisõppused Jordaaniaga
pärast 2011. a.
Eager Lioni õppused on ühed olulisemad
ja meie peamine õppus regioonis.
Kuid see näitab meie pühendumust suhetele Jordaaniaga,
mitte üksnes sõjaliselt,
vaid ka meie rahva pühendumust Jordaaniale ja suhetele temaga.
Tänavu osaleb õppusel ca 6000 isikut, 3000 mõlemast riigist.
Jordaania relvajõudude ühisõppuste juht brigaadikindral Dameni sõnul
aitavad õppused valmistada armeed võitluseks terrorismi vastu.
Ohud lähtuvad nii ISISe kui teiste rühmituste poolt.
Hakkame neile vastu jõuliselt ja otsustavalt
ega luba kellelgi läheneda Jordaania Hašimiidi Kuningriigi piiridele.
Jordaania armee ja julgeolekuaparaat suudavad kaitsta nii piire kui rahvast.
Kuningas Abdullah on ühe häälekama regionaalse juhina
hoiatanud ISISe ohu eest,
mis on viimasel kahel aastal Süürias ja Iraagis maad vallutanud.
Jordaania armee
on korraldanud Süürias õhurünnakuid ISISe peidupaikade vastu
ja kuningriik osaleb USA juhitud islamirühmituse vastases koalitsioonis.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri